CELEX: 32015D0997
Language: sk
Date: 2008-06-16 00:00:00
Title: Rozhodnutie Rady (EÚ) 2015/997 zo 16. júna 2008 o podpísaní v mene Európskeho spoločenstva Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej

30.6.2015   
            
            
               SK
            
            
               Úradný vestník Európskej únie
            
            
               L 164/1
            
         ROZHODNUTIE RADY (EÚ) 2015/997
   zo 16. júna 2008
   o podpísaní v mene Európskeho spoločenstva Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:
   
               (1)
            
            
               Rokovania s Bosnou a Hercegovinou o Dohode o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej sa skončili.
            
         
               (2)
            
            
               Obchodné ustanovenia obsiahnuté v tejto dohode majú výnimočnú povahu, súvisia s politikou vykonávanou v rámci procesu stabilizácie a pridruženia, a nezakladajú pre Európsku úniu žiadny precedens v obchodnej politike Spoločenstva so zreteľom na iné tretie krajiny ako krajiny západného Balkánu.
            
         
               (3)
            
            
               Dohoda by sa mala v mene Spoločenstva podpísať s výhradou jej uzavretia k neskoršiemu dátumu,
            
         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva s výhradou jej uzavretia.
   
      V Luxemburgu 16. júna 2008
      
         
            Za Radu
         
         
            predseda
         
         D. RUPEL